
- Coridorul sigur. Echipa doi să înainteze! 
(inci siluete îmbrăcate în armuri de luptă, cu puşti de asalt şi lansator de 
grenade sub ţeavă se mişcară rapid de-a lungul coridorului tăiat în stâncă 
si reânfortat cu bare de carbon. Au pătruns într-o sală largă, plină de 
echipamente sofisticate de cercetare, dar cu nici un apărător uman. 

Cum au pus piciorul în încăpere se auzi un piuit şi arme automate se activară 
din toți pereții umplând sala cu gaze otrăvitoare în timp ce altele o umpleau cu 
proiectile ucigase. Dar soldaţii din Forţa de Combatere Planetară erau cu toţii 
veterani hârsiti în zeci de bătălii. În câteva minute armele au fost localizate si 
scoase din funcțiune cu eficienţă. Doar erau cei mai buni! 

Erau FCP. 

Adrin Stenval, în centrul de control al fortăreței aeriene, stătea încordat în faţa 
panourilor cu monitoare, aparate de localizare şi control prelucrând datele 
transmise de soldații aflați în misiune. Enorma fortăreață militară plana în 
apropierea muntelui care, după părerea eşaloanelor de comandă, era refugiul 
Inamicului Planetar Numărul Unu. 

Totul începuse la sfârşitul anului 2009. Timp de doi ani nimic important nu se 
mai întâmplase în lume. Războiul împotriva terorismului se sfârşise la mijlocul 
anului 2007 când şeful teroristilor a fost ucis în timpul unei acțiuni în munții 
Pakistanului. Chiar dacă moartea sa îl transformase într-un martir două atentate 
nereuşite în numele său, scăzuseră apetitul teroriştilor. Tot atunci americanii 
intraseră şi distruseseră ultimele bastioane care adăposteau terorişti, sau le 
cumpăraseră alianțele. Cei care continuau să se opună SUA nu mai aveau putere 
reală în termeni militari şi economici şi astfel 2007 si 2008 au fost doi ani de 
pace. Mai existau bineânteles conflicte sau dezastre locale dar acestea erau uşor 
de controlat. 

Dar în acel sfârşit de 2009 toate s-au schimbat. 

Primul semnal a fost folosirea de către lorzii drogurilor a unor noi tehnologii 
de tip stealth care le permitea să-şi treacă avioanele neväzuti chiar sub nasul 
radarele oficiale. Şi aduceau cu ei noi tipuri de droguri. Degradarea societatii 
umane a atins un nou apogeu. În acelaşi timp mai multe ţări mici au început să 
folosească motoare mult mai performante şi tehnologii de ascundere electronice 
nemaiântâlnite. 

Riposta americanilor a fost rapidă, ei încercând să intre cu trupe speciale în 
țările în cauză. Dar se treziră în fața unei opoziții puternice din partea țărilor care 
nu agreau dominaţia americană, în special China şi Rusia. 

Un val de uimire a trecut prin lume deoarece politica Rusiei părea să fie una 
de apropiere față de Statele Unite ale Americii. 


Apoi ruşii au împins spre piața mondială o grămadă de energie ieftină şi 
materiale mai bune şi mai rezistente decât cele prezente până atunci. Nu după 
mult timp la fel a făcut şi China. Piaţa economică s-a schimbat brusc, cunoscând 
suişuri şi coborâşuri senzaţionale într-un timp foarte scurt, China şi Rusia sărind 
pe primele locuri ca puteri economice ale lumii. 

Următorii trei ani au văzut reinstaurarea războiului rece mai ales după ce 
spionii americani au fost prinşi încercând să fure tehnologiile secrete ale 
celorlalți. Nereuşind şi-au scos propriile produse din seifuri. Tehnologii închise 
acolo cu ani în urmă considerate nefiind necesare la vremea respectivă. 

Organizațiile teroriste au reapărut folosind şi ele tehnologii avansate, ba chiar 
foarte avansate: bombe cu radiație, explozibili complet indetectabili, rachete de 
atac de umăr sol-aer cu autonomie de 300 km. Arme cu care s-au impus ca o 
forţă de luat în seamă în noua lume care se forma. Startul noului război rece 
fusese dat. 

Următorii cincisprezece ani au fost ani de teroare pentru civilizația umană. 
Supraputerile încercau să împartă din nou lumea. Dar de data asta era mult mai 
greu, deoarece aproape orice stat avea accces la tehnologii care ar fi putut 
declanşa un holocaust nuclear. 

Tehnologia a cunoscut progrese rapide împingând rasa umană, cu, sau fără 
acordul ei, într-o nouă eră. În cei cincisprezece ani au fost instalate baze pe 
Lună, în adâncul oceanelor, chiar şi îndepărtatul Marte a fost colonizat de o 
mică expediție. 

Stațiile spatiale mici cu puţini oameni la bord care gravitau în jurul 
Pământului au fost înlocuite cu habitaturi - adevărate oraşe spaţiale. Rusia şi 
Uniunea Europeană — chiar dacă trunchiată — au devenit o alianță economică. 
Evoluţia tehnologică continua într-un ritm uimitor, mai ales din cauză că 
majoritatea superputerilor pompaseră din nou sute de miliarde de euro/dolari în 
cercetările secrete. 

Numai era vorba de un conflict ce cuprindea doar teritoriul terestru ci de o 
luptă pentru dominaţia Sistemului Solar. 

După cincisprezece ani a apărut o serie de informaţii şi analize extrem de 
interesante de la cercetători străini şi date de la unele organizaţii teroriste. Toate 
indicau un fel de sursă comună a inovaţiilor tehnologice vândute ruşilor, 
chinezilor şi teroristilor încă din primul deceniu a mileniului trei. Banii şi datele, 
au fost urmăriți pe cât se mai putea. Cercetările au scos la iveală posibilitatea ca 
o singură organizație să fie în spatele tuturor mişcărilor. 

Le-a trebuit agențiilor secrete aproape trei ani ca să descopere cine era în 
spatele tehnologiei. Tot în acest timp a fost constituită — la început cu oarecare 
reclutantä din partea participanţilor — şi Forţa de Combatere Planetară. Aceasta a 
primit însărcinarea să descopere acest nou inamic necunoscut, care activa pe 


toate planurile: politic, economic, tehnologic şi financiar. Şi care folosea toate 
mijloacele posibile pentru destabilizare: droguri, violenţă, terorism, acţionând pe 
întreaga suprafață a globului pământesc. 

Inamicul nu dorea să fie descoperit şi folosea toate trucurile imaginabile 
pentru a-i încurca pe agenţi. Această luptă se dovedi distrugătoare pentru toți, 
deoarece inamicul ascuns apela inclusiv la acte teroriste violente pentru a-şi 
păstra identitatea ascunsă. Este foarte greu să prinzi pe cineva care nici măcar nu 
ai idee cum arată sau cine este. 

O rază de speranţă privind locaţia cartierului general al inamicului nevăzut, a 
început să mijească când, cu o lună în urmă, după distrugerea multor dintre 
bazele sale din America de Sud şi Africa, s-a descoperit un transport de focoase 
nucleare lângă un masiv muntos din Rusia. 

Forţa de Combatere Planetară îşi trimise în zonă două fortărețe aeriene. 
Aceste baze militare zburătoare reprezintă cele mai bune şi mai avansate 
tehnologii militare ale umanităţii, luând locul portavioanelor din anii '90. Dotate 
cu cele mai performante aparate de locaţie, radare, armament deservit uman sau 
de roboți militari şi scuturi antiradiatie, păzite de alte zeci de fregate zburătoare 
puteau să țină piept oricărei ameninţări, chiar şi unui atac nuclear direct. 

Odată ajunse la destinație au localizat o bază miliatră clandestină de mari 
dimensiuni. 

A urmat o bătălie furtunoasă contra apărării de la sol. Pe zeci de kilometri 
pătrați nu a mai rămas un centimetru neatins. Una din fortărețele zburătoare a 
fost doborâtă când F.C.P a folosit armele orbitale împotriva “străinului”, iar 
acesta a preluat controlul asupra tunului orbital întorcându-l împotriva Forţei de 
Combatere Planetară. 

Dar regimentele de infanterie mecanizată şi commando au împins teroriștii în 
interiorul muntelui, unde nici măcar armele orbitale nu îi puteau atinge. 
Infanteria rămăsese singurul mod de a pătrunde în munte şi al prinde pe 
“inamic”. 

Introspectiva lui Adrin se termină atunci când căpitanul fortăreței îi transmise 
ordinul de a cobori la sol. Generalul Troya îl ceruse pe el în mod specific. 
Nedumerit, se prezentă pe o punte de lansare de unde îl preluă un transportor 
blindat rapid în formă de cutie. Cu zgâltäielile de rigoare, transportoarele nu 
erau vehicole de lux, îl depuse pe Adrin la intrarea unui tunel săpat direct în 
stâncă. 

O echipă de infanteristi ai F.C.P. îl aştepta cu armele pregătite pentru a-l 
escorta în interior. Erau încă într-o zonă de război şi nu se ştia ce surprize le 
plănuiau proprietarii muntelui. 

După ce trecură printr-un adevărat complex de locuit, stații de cercetări şi 
hangare enorme, Adrin se convinse că într-adevăr descoperiseră centrul de 


comandă a inamicului. Însă până acum nu luaseră nici un prizonier. După 
luptele inițiale apărătorii umani parcă se evaporaseră, infanteria luptase aproape 
în totalitate doar cu maşini. 

Echipa se opri în faţa unui perete din titaniu masiv. Generalul Troya îmbrăcat 
în ținută de luptă, cu cască în mâini şi faţa transpirată îl aştepta acolo nerăbdător, 
împreună cu o altă echipă de commando. Chiar şi în F.P.C. ei reprezentau elita 
trupelor speciale. 

Îi arătă peretele. Acolo, încastrat în stâncă, se afla un panou de control care 
afişa numele său deasupra unui punct de control retinal. 

- Ataşat Adrin, se pare că cineva te aştepta. Poţi explica în vre-un fel 
situația? 

- Nu înteleg generale. Ce pot să vă spun este că nu am fost niciodată aici, şi 
nici nu am ştiut de existenţa acestui loc. 

Generalul îl bătu pe umăr: 

- Ştiu asta. În timpul serviciului ai fost ţinut sub observaţie. Dar ar trebui să 
încerci scanerul. Să vedem ce se întâmplă. Cineva l-a pus aici cu un scop. 

Raza scanerului îl cercetă pe Adrin comparând tiparul ochiului său cu cele 
înregistrate în memoria sa. Se auzi un piuit scurt ca şi cum ar fi fosto 
confirmare, dar în rest nu se întâmplă nimic. 

- Probabil a fost o glumă proastă — îşi dădu cu părerea Adrin după câteva 
minute în care nu se întâmplă nimic 

Nici nu termină bine de vorbit, când un alt fel de sunet se auzi, aproape de 
limita percepției umane şi se pare că şi peste ea, deoarece o durere ascuțită şi 
senzații de vomă îi apucară pe toți. Soldaţii se zvârcoleau la pământ fără ca 
echipamentul lor sofisticat să le poată oferi protecție. Apoi un altfel de sunet 
fulgeră printre ei ca o undă incandescentă. 

Cu toții îşi pierdură cunoştinţa. 

O usitä mică se contură în peretele de titaniu şi se deschise fără sunet. Un om 
cam în vârstă de vre-o 60 de ani, într-un costum negru şi păr alb, tăiat scurt, ieşi 
prin ea. Clătină din cap la vederea mândrilor comando fără cunoştinţă şi se 
apropie de Adrin. Scoase un mic dispozitiv din buzunar şi îl lipi de tâmpla lui. 
Acesta îşi reveni imediat. 

- Cine eşti? îl întrebă Adrin când văzu din nou clar. 

Necunoscutul îndreptă un pistol spre el. 

- Mişcă, nu prea avem mult timp! 

- Şi dacă nu vreau? 

- Te poți mişca sau poţi muri. 

Adrin se supuse, şovăitor, pentru că picioarele nu îl prea ascultau. O luă 
înaintea străinului. În adâncul sufletului spera ca acesta să facă o greşeală pentru 


a încerca să scape de el. Nu reuşi, deoarece celălalt nu făcu absolut nici o 
greşeală, cât de mică. 

- Ce s-a întâmplat cu infanteriştii? întrebă Adrin 

- I-am lovit cu o undă de ultrasunete mai speciale pe care corpul o sesizează 
doar la nivel fiziologic. Apoi cu un puls concentrat. Multumit? 

- Deloc. Ce vrei de la mine? 

- De fapt, un singur lucru. Dar nu cred că este locul potrivit pentru explicaţii. 
Colegii tăi se vor trezi în câteva minute şi vreau să fim cât mai departe de locul 
acesta când o vor face. 

Necunoscutul îl împinse înainte de-a lungul coridorului până ajunseră într-un 
alt tunel unde un mag-tren suspendat pe şine părea că îi aşteaptă. 

Uşa capsulei se deschise şi cei doi intrară. Tânărul fu impresionat de interiorul 
luxos al capsulei. Cabina era căptuşită cu piele, de-a lungul pereților erau 
canapele comfortabile capitonate cu piele. Într- un colț se afla chiar şi un bärulet 
iar pe jos un covor moale înăbuşea orice zgomot. Călătoria nu dură mai mult de 
cinci minute dar având în vedere viteza cu care se deplasa un mag-tren, Adrin nu 
se putea hazarda să estimeze cât de mult coborâseră în interiorul muntelui. 

La fel ca pornirea, oprirea se făcu lin şi aproape fără nici o dezaccelerare 
sesizabilă. Cei doi coborâră într-o antecameră cu mai multe birouri secretariale. 
Pe peretele opus văzu o uşă de lemn foarte frumos gravată cu motive mistice. 

Primul impuls a lui Adrin a fost să râdă. De ce naiba să te chinui barând 
drumul cu o uşă de lemn care ar fi putut fi spartă atât de uşor? 

Străinul îşi trecu mâna peste un senzor şi uşa se deschise. Atunci văzu Adrin 
grosimea uşii şi realiză că doar părțile exterioare erau din lemn de stejar frumos 
încrustate iar interiorul din metal, probabil titaniu. Ai fi avut nevoie de un tăietor 
greu cu plasmă ca să treci de ea. Inteligent. 

Intrară într-o cameră enormă. Un adevărat centru de comandă cu zeci de 
ecrane, displayuri şi console de lucru de toate mărimile. Majoritatea prezentând 
imagini din jurul muntelui cu asaltul Forţei de Combatere Planetară, altele 
arătau imagini a Pământului din spațiu, iar altele imagini a unor obiective 
militare atacate de trupe mercenare necunoscute. În mijlocul sălii trona un imens 
diplay holografic care arăta Pământul, o mulțime de simboluri iluminând globul 
fiecare cu însemnătatea lui, de la chestii pe care ataşatul le recunoştea, cum erau 
cele reprezentând nave de luptă sau armele orbitale la pictograme complet 
necunoscute. 

- Sunt impresionat — recunoscu Adrin — dar asta nu schimbă nimic. Curând 
Forţa de Combatere Planetară îți va ocupa sediul şi atunci să te văd. 

- Da, în curând F.C.P. îmi va ocupa muntele. Nu va fi atât de uşor pe cât 
crezi tu. Mai există destule sisteme de apărare îngropate în stâncă a căror glas nu 


l-ați auzit încă. Dar sfârşitul este inevitabil. Înainte însă aş dori să avem o mică 
discuție. Aşează-te — îi arătă singurul fotoliu la o masă rotundă. 

- Sunt chiar curios să aud, ce am avea de discutat noi doi! Dar nu eşti cam 
singur pe aici? Nu-ţi văd armata! 

- Colaboratori mei au părăsit cu toţii muntele. Nu avea rost să îi pun în 
pericol şi pe ei. Eu am alte priorități. Acum stai jos. 

- Să te aud; mormăi Adrin după ce se aşeză reclutant în fotoliu. 

- Cu multi ani în urmă am privit cum ritmul de dezvoltare a civilizației 
umane scade. Vezi tu, starea de conflict a însufletit întotdeauna progresul. Cum 
se spune, « necesitatea e mama invenției ». La timpuri de restrişte mintea umană 
a excelat întotdeauna în găsirea de noi soluţii. Din păcate doar pentru că oamenii 
se simt în siguranță nu înseamnă că pericolele se termină atât de uşor. Aş vrea să 
vezi ce am descoperit în 2003 în taigaua rusească. 

Adrin privi mai bine către displayul enorm indicat de bătrân. Se putea vedea 
un munte, iar pe coasta lui se putea vedea rămăşiţe a ceva neidentificat. Factorul 
de mărire se intensifică asupra rämasitelor şi se putură vedea mai bine detaliile. 
Pentru cineva ca Adrin concluziile săreau în ochi. 

Nu erau umane, nici o mână umană nu ar fi putut produce la o asemenea scară 
o asemenea structură fină, plină de nervuri ce semăna cu piele unei balene. 

- Este o navă extraterestră. 

- Exact. 

- Şi unde este problema? De câţiva ani buni ştim că nu suntem singuri în 
Univers. Nu mai este o noutate. 

- Nu era la fel, pe vremea mea. Chiar din cauza operaţiunilor mele, S.E.T.I. a 
primit mai multe fonduri. Dar să ştii tu că amicii noştri din guvern ştiau de ceva 
vreme de existenţa extratereştrilor. Chiar găsiseră şi ei o navă. Demult, lucram 
pentru ei şi aveam acces la o mulțime de informaţii. Rapoartele spuneau că E.T. 
din afară sunt neutrii. Se pare că unele celule de memorie au putut fi citite. Din 
păcate se pare că sunt mai multe rase, pe acolo, prin galaxie. 

- Vrei să spui că dețineau dovezi de la mai multe rase? ataşatul deveni atent. 

- De la două rase. Dar doar o singură navă. 

- O secundă. Nava pe care ai găsit-o tu era diferită. 

- Navele provin de la două rase diferite. Eu am reuşit să recuperez bănci de 
date aproape intacte — făcu un semn şi imagini începură să se perinde pe ecran — 
Priveşte! 

Structurile comparative ale celor două nave începură să se învârtă pe ecran, 
astfel încât se puteau vedea din toate unghiurile. 

- Ar putea fi de la aceeaşi civilizație dar tipuri diferite; murmură ataşatul 

Nici măcar Adrin nu credea ceea ce spunea. Majoritatea structurilor navelor 
de pe Pământ urmau aceleaşi linii generale chiar dacă erau din clase diferite şi 


aparțineau unor națiuni diferite. Dar cine ştie cum putea gândi o rasă străină? 
Poate la ei fiecare clasă de nave era gândită în mod total diferit. 

- Nu prea cred tinere. Am controlat fişierele cu obiecte găsite în prima navă 
şi diferă faţă de ceea ce am găsit eu. 

- Ați reuşit să intrați în fişierele agenției care se ocupă de cercetare în 
domeniu? — respectul pentru străin crescu. Era foarte greu, aproape imposibil, să 
intri în fişierele secrete ale Agenţiei. 

- Sunt destul de inventiv, crede-mă. Şi am colaboratori iscusiti. 

- Deci, avem două rase străine în spațiu. Nu mi se pare o veste atât de 
înfricoşătoare încât să härtuiesti rasa umană pentru atâta timp. 

- Nu asculti până la sfârşit tinere. Priveşte în continuare. 

O mulțime de scene apărură pe toate panourile din sală. Arme, trofee, 
însemne ciudate pe o jumătate, iar pe cealaltă jumătate linii uşoare, line şi bine 
definite. 

- O parte dintre ele sunt de pe nava găsită de Agenţie iar celelalte de pe nava 
pe care am găsit-o eu. Spune-mi, vezi vre-o diferență? 

- Evidentă — se foi Adrin în fotoliu — rasa găsită de tine este războinică. 

- Nu eşti aşa de prost pe cât pari — îl ironiză celălalt - da, sunt războinici. De 
fapt nu sunt numai războinici ci nişte ucigaşi cu sânge rece. Le-am decodat o 
parte din fişierele din ordinatorul de bord. Nu vrei să ştii ce am găsit acolo. 

- Atunci avem o problemă. Şi încă una extrem de gravă. 

- Exact tinere. Se pare că nava pe care am găsit-o este doar una de explorare. 
Undeva acolo în spaţiu mai există altele ca ea, dar mult mai puternice şi mai 
mari. O întreagă flotă. 

- De ce nu te-ai dus la autorităţi cu descoperirile tale? 

- Cine a spus că nu m-am dus. M-au luat în derâdere. Au spus că delirez. Ei 
ştiau deja de ceilalți şi nu îi considerau un pericol. Mi-au luat notițele şi o parte 
din probe, după care, când au văzut că nu vreau să tac, au încercat să mă 
omoare. Spuneau că lumea nu este pregătită pentru asemenea tehnologii. Dar ei 
le-au folosit în secret, fără să spună nimănui. Acestea erau, şi încă mai sunt 
autoritatile. Puterile din umbră. 

- Îmi este greu să te cred; clătină Adrin din cap. 

- Te înţeleg. Dar avem încă o problemă gravă. Materialele pe care le-am 
introdus pe piață sunt copii nereuşite a celor găsite pe nava extraterestră. La fel 
si sursele de energie. Chiar şi fortăreața voastră aeriană are blindajul făcut din 
aceleaşi materiale foarte putin îmbunătăţite. Tehnologic vorbind, am reuşit doar 
un mic salt în direcţia lor. De aceea este nevoie de această campanie. Pentru ca 
omenirea să progreseze cât mai repede posibil. Dacă nu, atunci când “prietenii” 
noştri din spațiu vor veni nu vom avea nici o şansă. Prioritatea absolută, a 
noastră, a tuturor trebuie să fie supraviețuirea speciei umane. Până ce suntem 


într-un singur sistem solar şi sub amenințarea unei rase mult mai avansate nu ne 
putem permite să ne relaxăm. Nici măcar o secundă. Dacă accepti propunerea 
mea vei afla mai multe. 

- Despre ce propunere tot vorbeşti, dar nu o spui? 

- Este foarte simplu. Vreau să-mi preiei cauza. 

- Ce? -exclamă Adrin- Eşti nebun! Chiar crezi că am înebunit? 

- De fapt cred că vei accepta oferta. Ştiu că eşti unul dintre cei mai buni 
analişti care există şi ai fost instrumental în găsirea mea. Poate stai mai rău cu 
stofa de conducător dar vei avea nişte colaboratori excelenți. Munca trebuie 
continuată. i-am zis că progresul trebuie să continue dacă vrem să 
supravietuim ca specie. Nu vei fi singur, reţeaua noastră se întinde pe toată 
suprafaţa globului. Vei fi surprins câți doresc să ne ajute. 

- Pun pariu că multi dintre ei nu ştiu cine sunteți. 

- Adevărat, nu toți cunosc toate activităţile noastre, dar cu toţii ştiu care este 
cauza. Îţi ofer o şansă unică tinere. Gândeşte-te bine, tu vei alege forma în care 
vor continua “ostilitățile”. Dacă nu vrei distrugeri, nu vor fi distrugeri. Dar îți 
pot spune din experienţa proprie că oamenii nu sunt mobilizați atât de uşor. 
Trebuie să-ți aduci aminte ce este în joc, supraviețuirea umanității este 
prioritatea numărul unu. O întreagă rasă este mai importantă decât oricare 
individ sau indivizi. Câteodată, unii trebuie să sufere ca rasa să supraviețuiască. 

Imaginile de pe displayuri continuau să se perinde. Imaginaţia sa bogată nu 
avu probleme să “vadă” ce s-ar fi întâmplat dacă ar fi venit extratereştrii. Adrin 
păru că se gândeşte pentru mai multe minute. Decizia nu a fost uşoară dar 1 se 
păru cea mai bună. 

- Accept. Dar eu voi hotărî acţiunile organizației. 

Străinul zâmbi, de parcă 1 s-ar fi luat o piatră de pe inimă. 

- Bineânteles. Şi îti mulţumesc. 

- Ceea ce nu înţeleg este de ce ai nevoie de mine. Nu eşti chiar atât de bătrân 
încât să ai nevoie de un înlocuitor. 

- Timpul meu este pe sfârşite, de fapt se termină chiar acum. Dacă mă cred 
mort, F.C.P. se va linişti şi a doua parte a planului va putea intra în funcțiune. 
Nu te nelinişti, am avut tot ce aş fi putut avea în viață. Acum trebuie să mă 
retrag iar tu trebui să pleci de aici înainte ca amicii tăi să ajungă la noi. Nu mai 
este destul timp să-ţi mai dau detalii dar sunt alții care îți vor explica situația 
mult mai bine. 

Înainte să poată comenta ceva, nişte curele îl strânseră pe ataşat de scaun şi o 
deschizătură apăru la picioarele lui. Scaunul alunecă prin ea şi intră într-un tub 
magnetic. Strigätul de surpriză şi funie a lui Adrin au fost înghitite de bangu-ul 
sonic al capsulei. 


Câteva minute, care i se părură nesfârşite, apoi capsula se opri brusc 
trântindu-l în legături şi se trezi în cuşeta unei mici navete. Curelele i s-au 
dezlegat automat în clipa următoare. 

- Deci ne-a venit marfa! 

Un tip grăsun îl studia de pe un scaun confortabil care domina cabina de 
comandă similară cu cea a navetelor F.C.P. 

- Ar fi mai bine să stai liniştit, ne va fi greu să dispărem fără să fim 
descoperiți cu toată aglomeraţia care este afară. 

Fără să mai spună un cuvânt, grăsunul îşi învârti scaunul şi îşi concentră 
întreaga atenție asupra tabloului de comandă. 

Naveta tâsni dintr-o punte de lansare bine camunflată în unul dintre versanții 
stâncoşi care înconjurau muntele. Un câmp de bruiaj activ în jurul ei o ascundea 
de senzorii fortăreței zburătoare. Doar un vânător singuratic avu norocul să se 
afle în împrejurimi când ieşi şi o reperă vizual. Fără să mai raporteze, se repezi 
după ea. Nu reuşi nici o fixare cu sistemul de ghidare şi încercă abordarea 
directă. 

Zeci de proiectile împânziră aerul dintre cele două aeronave. 

- La naiba — înjură grăsunul când naveta se clatină sub impactul unor 
proiectile. 

Dar cel care construise naveta prevăzuse şi o asemenea situație. Armura 
navetei era groasă şi un tun automatic culisă în partea posterioară răspunzând 
foc cu foc vânătorului. 

- Na, ia asta — sudui grăsunul după ce împrăştie câteva proiectile — Hei 
partenere, ajută-mă şi tu un pic. Uite, astea sunt comenzile pentru tunul din 
spate. Dezintegrează-l. 

Comenzile îi erau putin nefamiliare lui Adrin dar uşor de folosit. Vânătorul 
făcu greşeala de a încerca să lanseze o rachetă cu achiziție vizuală şi rămase pe 
aceeaşi traiectorie câteva secunde. Destul ca să încaseze în bot patru proiectile. 
Explozia scutură şi naveta care devie imperceptibil de pe curs, dar pilotul o 
redresă repede. Rămasă fără urmăritori naveta deveni repede un punct la orizont. 

- De ce a rămas? Putea să scape — murmură Adrin pentru sine referindu-se la 
bătrânul necunoscut. 

- Un capitol din luptă s-a încheiat. Altul trebuie să se deschidă. Dacă eşti aici, 
atunci trebuie să fii noul comandant. Si nu-ţi fă griji pentru bătrân. Îşi poartă el 
singur de grijă — vocea îi tremură uşor când vorbea. Tinuse la bătrân - Acum 
comandante, să îți arăt noua noastră bază — mai spuse gräsunul. 

Turboboosterele intrară în funcțiune şi naveta începu să se ridice îndreptându- 
se spre Lună. 

